title: Vykonávacie nariadenie Komisie (EÚ) 2019/464 z 21. marca 2019, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 412/2013 na dovoz keramického stolového a kuchynského riadu s pôvodom v Čínskej ľudovej republike a ktorým sa zavádza registrácia takéhoto dovozu

text:
                  22.3.2019

                  SK

                  Úradný vestník Európskej únie

                  L 80/18

         VYKONÁVACIE NARIADENIE KOMISIE (EÚ) 2019/464
         z 21. marca 2019,
         ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 412/2013 na dovoz keramického stolového a kuchynského riadu s pôvodom v Čínskej ľudovej republike a ktorým sa zavádza registrácia takéhoto dovozu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 13 ods. 3 a článok 14 ods. 5,
         po informovaní členských štátov,
         keďže:
         A.   PREŠETROVANIE Z ÚRADNEJ MOCI

                     (1)

                     Európska komisia (ďalej len „Komisia“) sa podľa článkov 13 ods. 3 a 14 ods. 5 nariadenia (EÚ) 2016/1036 (ďalej len „základné nariadenie“) rozhodla z vlastnej iniciatívy prešetriť možné obchádzanie antidumpingových opatrení uložených na dovoz keramického stolového a kuchynského riadu s pôvodom v Čínskej ľudovej republike a zaviesť registráciu takéhoto dovozu.

               B.   VÝROBOK

                     (2)

                     Výrobkom, ktorého sa možné obchádzanie týka, je keramický stolový a kuchynský riad, okrem keramických mlynčekov na ochucovacie prísady alebo korenie a ich keramických brúsnych častí, keramických mlynčekov na kávu, keramických brúsičov na nože, keramických brúsičov, keramických kuchynských nástrojov na použitie na rezanie, mletie, strúhanie, krájanie, škrabanie a lúpanie a kameňov na pizzu určených na pečenie pizze alebo chleba vyrobených z kordieritovej keramiky, v súčasnosti patriaci pod číselné znaky KN ex 6911 10 00, ex 6912 00 21, ex 6912 00 23, ex 6912 00 25 a ex 6912 00 29 (kódy TARIC 6911100090, 6912002111, 6912002191, 6912002310, 6912002510 a 6912002910), s pôvodom v Čínskej ľudovej republike (ďalej len „dotknutý výrobok“).

                     (3)

                     Prešetrovaný výrobok je rovnaký ako výrobok vymedzený v predchádzajúcom odôvodnení, v súčasnosti patrí pod rovnaké číselné znaky ako dotknutý výrobok a dováža sa pod doplnkovými kódmi TARIC uvedenými v prílohe (ďalej len „prešetrovaný výrobok“).

               C.   EXISTUJÚCE OPATRENIA

                     (4)

                     Opatreniami, ktoré sú platné v súčasnosti a ktoré sú možno obchádzané, sú antidumpingové opatrenia uložené vykonávacím nariadením Rady (EÚ) č. 412/2013, (2) zmeneným vykonávacím nariadením Komisie (EÚ) 2017/1932 (3) (ďalej len „existujúce opatrenia“).

               D.   DÔVODY

                     (5)

                     Komisia má k dispozícii dostatočné dôkazy o tom, že došlo k reorganizácii štruktúr a kanálov predaja dotknutého výrobku.

                     (6)

                     Ukazovateľmi takýchto reorganizačných praktík sú prudký nárast alebo pokles vývozných štatistík určitých spoločností, keď sa porovnajú údaje a trendy medzi rokmi 2014 a 2018. V niektorých prípadoch skutočný vývoz z určitých spoločností dokonca presahuje ich vykazovanú výrobu. Komisia bola napokon informovaná aj o prešetrovaniach, ktoré v súčasnosti vykonávajú colné orgány v súvislosti so zneužívaním kódov TARIC pridelených jednotlivým spoločnostiam.

                     (7)

                     Z týchto ukazovateľov vyplýva, že určité spoločnosti, na ktoré sa v súčasnosti vzťahuje reziduálna colná sadzba 36,1 % (doplnkový kód TARIC B999), alebo spoločnosti, na ktoré sa vzťahuje individuálna colná sadzba, predávajú svoje výrobky prostredníctvom iných spoločností, na ktoré sa vzťahuje nižšie clo. Zoznam spoločností, ktoré by sa mohli zúčastňovať na takýchto praktikách, je pripojený v prílohe.

                     (8)

                     Tieto reorganizačné praktiky viedli po uložení opatrení na dotknutý výrobok k zmene v štruktúre obchodu týkajúcej sa vývozu z Čínskej ľudovej republiky, pričom na takúto zmenu neexistuje iná dostatočne náležitá príčina alebo iné opodstatnenie okrem uloženia cla.

                     (9)

                     Z dôkazov okrem toho vyplýva, že nápravné účinky platných antidumpingových opatrení na dotknutý výrobok sa oslabujú, pokiaľ ide o množstvá aj ceny. Objem dovozu prešetrovaného výrobku sa výrazne zvýšil. Navyše existujú dostatočné dôkazy o tom, že prešetrovaný výrobok sa dováža za nižšie ceny, než je cena nespôsobujúca ujmu stanovená v rámci prešetrovania, ktoré viedlo k uloženiu existujúcich opatrení.

                     (10)

                     Napokon, Komisia má k dispozícii dostatočné dôkazy, že ceny prešetrovaného výrobku sú dumpingové vo vzťahu k normálnej hodnote, ktorá bola predtým stanovená pre dotknutý výrobok.

                     (11)

                     Ak sa počas prešetrovania zistia okrem uvedených praktík aj iné praktiky obchádzania, na ktoré sa vzťahuje článok 13 základného nariadenia, môže sa prešetrovanie zamerať aj na tieto praktiky.

               E.   POSTUP

                     (12)

                     Komisia na základe uvedených skutočností dospela k záveru, že existujú dostatočné dôkazy na odôvodnenie začatia prešetrovania podľa článku 13 ods. 3 základného nariadenia a na zavedenie registrácie dovozu prešetrovaných výrobkov v súlade s článkom 14 ods. 5 základného nariadenia.

               a)   Dotazníky

                     (13)

                     Komisia s cieľom získať informácie, ktoré považuje za potrebné na účely svojho prešetrovania, zašle dotazníky čínskym vyvážajúcim výrobcom uvedeným v prílohe.

                     (14)

                     Všetky zainteresované strany by mali v každom prípade bezodkladne kontaktovať Komisiu, najneskôr však v lehote stanovenej v článku 3 ods. 1 tohto nariadenia. Lehota stanovená v článku 3 ods. 2 tohto nariadenia sa uplatňuje na všetky zainteresované strany.

                     (15)

                     Začatie prešetrovania sa oznámi orgánom Čínskej ľudovej republiky.

               b)   Zber informácií a vypočutia

                     (16)

                     Všetky zainteresované strany vrátane výrobného odvetvia Únie, dovozcov a každého príslušného združenia sa vyzývajú, aby písomne oznámili svoje stanoviská a poskytli podporné dôkazy, pričom takéto podania sa musia predložiť v lehote stanovenej v článku 3 ods. 2. Komisia môže okrem toho vypočuť zainteresované strany za predpokladu, že podajú písomnú žiadosť a preukážu, že na ich vypočutie existujú osobitné dôvody.

               F.   REGISTRÁCIA

                     (17)

                     Podľa článku 14 ods. 5 základného nariadenia sa má na dovoz prešetrovaného výrobku zaviesť registrácia, aby sa zabezpečilo, že ak sa pri prešetrovaní zistí obchádzanie opatrení, bude možné vybrať antidumpingové clá v príslušnej výške odo dňa uloženia povinnosti registrácie takéhoto dovozu.

                     (18)

                     Každý budúci colný záväzok by vychádzal zo zistení prešetrovania. Vzhľadom na informácie, ktoré sú dostupné v tejto fáze, a najmä na ukazovatele, že určité spoločnosti, na ktoré sa v súčasnosti vzťahuje reziduálna colná sadzba 36,1 % (doplnkový kód TARIC B999), alebo spoločnosti, na ktoré sa vzťahuje individuálna colná sadzba, predávajú svoje výrobky prostredníctvom iných spoločností, na ktoré sa vzťahuje nižšie clo, je výška prípadného budúceho colného záväzku stanovená na úrovni reziduálneho cla, konkrétne 36,1 % ad valorem dovoznej hodnoty CIF prešetrovaného výrobku dovážaného pod doplnkovými kódmi TARIC uvedenými v prílohe k tomuto nariadeniu.

               G.   LEHOTY

                     (19)

                     V záujme správneho administratívneho postupu by sa mali stanoviť lehoty, v rámci ktorých:

                                 —

                                 sa zainteresované strany môžu Komisii prihlásiť, písomne vyjadriť svoje stanoviská a predložiť vyplnené dotazníky alebo akékoľvek iné informácie, ktoré sa majú pri prešetrovaní zohľadniť,

                                 —

                                 zainteresované strany môžu písomne požiadať Komisiu o vypočutie.

                     (20)

                     Upozorňujeme, že uplatňovanie procesných práv stanovených v základnom nariadení závisí od prihlásenia sa strany v rámci lehôt stanovených v článku 3 tohto nariadenia.

               H.   NESPOLUPRÁCA

                     (21)

                     Ak niektorá zainteresovaná strana odmietne sprístupniť potrebné informácie, alebo ich neposkytne v príslušných lehotách, alebo významnou mierou bráni v prešetrovaní, zistenia, či už pozitívne alebo negatívne, možno v súlade s článkom 18 základného nariadenia vypracovať na základe dostupných skutočností.

                     (22)

                     Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nezohľadnia a môžu sa použiť dostupné skutočnosti v súlade s článkom 18 základného nariadenia.

                     (23)

                     Ak niektorá zainteresovaná strana nespolupracuje alebo spolupracuje len čiastočne a zistenia sa preto v súlade s článkom 18 základného nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby bola spolupracovala.

               I.   HARMONOGRAM PREŠETROVANIA

                     (24)

                     V súlade s článkom 13 ods. 3 základného nariadenia sa prešetrovanie ukončí do deviatich mesiacov odo dňa nadobudnutia účinnosti tohto nariadenia.

               J.   SPRACÚVANIE OSOBNÝCH ÚDAJOV

                     (25)

                     So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (EÚ) 2018/1725 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov (4).

               K.   ÚRADNÍK PRE VYPOČUTIE

                     (26)

                     Zainteresované strany sa môžu obrátiť na úradníka pre vypočutie v obchodných konaniach. Úradník pre vypočutie skúma žiadosti o prístup k spisu, spory týkajúce sa dôvernosti dokumentov, žiadosti o predĺženie lehôt a akékoľvek iné žiadosti týkajúce sa práv zainteresovaných strán a tretích strán na obhajobu, ktoré môžu vzniknúť počas konania.

                     (27)

                     Úradník pre vypočutie môže usporiadať vypočutia a pôsobiť ako sprostredkovateľ medzi zainteresovanou stranou, resp. stranami a útvarmi Komisie v snahe zabezpečiť plné uplatnenie práv zainteresovaných strán na obhajobu.

                     (28)

                     Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie preskúma dôvody žiadostí. Tieto vypočutia by sa mali uskutočniť len vtedy, ak otázky neboli vyriešené s útvarmi Komisie v čase na to určenom.

                     (29)

                     Každá žiadosť musí byť podaná včas a bezodkladne s cieľom neohroziť riadny priebeh konania. Na tento účel by sa mali zainteresované strany obrátiť na úradníka pre vypočutie v najskoršom možnom čase po vzniknutí udalosti odôvodňujúcej takúto intervenciu. Časové rámce stanovené v článku 3 na predloženie žiadosti o vypočutie útvarmi Komisie sa v zásade primerane uplatňujú na žiadosti o vypočutie úradníkom pre vypočutie. Ak sa žiadosti o vypočutie predložia mimo príslušných časových rámcov, úradník pre vypočutie preskúma aj dôvody takéhoto oneskorenia, povahu nastolených otázok a vplyv uvedených otázok na práva na obhajobu, a to s náležitým ohľadom na záujmy dobrej správy vecí verejných a včasné ukončenie prešetrovania.

                     (30)

                     Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovom sídle Generálneho riaditeľstva pre obchod: http://ec.europa.eu/trade/trade-policy-and-you/contacts/hearing-officer/,

               PRIJALA TOTO NARIADENIE:

            Článok 1
            Týmto sa začína prešetrovanie podľa článku 13 ods. 3 nariadenia (EÚ) 2016/1036 s cieľom určiť, či sa dovozom keramického stolového a kuchynského riadu do Únie, okrem keramických mlynčekov na ochucovacie prísady alebo korenie a ich keramických brúsnych častí, keramických mlynčekov na kávu, keramických brúsičov na nože, keramických brúsičov, keramických kuchynských nástrojov na použitie na rezanie, mletie, strúhanie, krájanie, škrabanie a lúpanie a kameňov na pizzu určených na pečenie pizze alebo chleba vyrobených z kordieritovej keramiky, v súčasnosti patriaceho pod číselné znaky KN ex 6911 10 00, ex 6912 00 21, ex 6912 00 23, ex 6912 00 25 a ex 6912 00 29 (kódy TARIC 6911100090, 6912002111, 6912002191, 6912002310, 6912002510 a 6912002910), s pôvodom v Čínskej ľudovej republike a dovážaného pod doplnkovými kódmi TARIC uvedenými v prílohe, obchádzajú opatrenia uložené vykonávacím nariadením Rady (EÚ) č. 412/2013.

            Článok 2
            Colné orgány prijmú podľa článku 13 ods. 3 a článku 14 ods. 5 nariadenia (EÚ) 2016/1036 potrebné kroky na registráciu dovozu do Únie, ktorý bol deklarovaný pod doplnkovými kódmi TARIC uvedenými v prílohe k tomuto nariadeniu.
            Povinnosť registrácie sa skončí deväť mesiacov po dátume nadobudnutia účinnosti tohto nariadenia.

            Článok 3

               1.   Zainteresované strany sa musia Komisii prihlásiť tak, že ju kontaktujú do 15 dní odo dňa nadobudnutia účinnosti tohto nariadenia.

               2.   Ak sa majú vyjadrenia zainteresovaných strán v rámci prešetrovania zohľadniť, musia písomne uviesť svoje stanoviská a predložiť vyplnené dotazníky alebo akékoľvek iné informácie do 37 dní odo dňa uverejnenia tohto nariadenia v Úradnom vestníku Európskej únie, pokiaľ nie je stanovené inak.

               3.   Zainteresované strany môžu takisto požiadať o vypočutie Komisiou v rámci rovnakej 37-dňovej lehoty.

               4.   Na informácie predkladané Komisii na účely prešetrovaní na ochranu obchodu sa nesmú vzťahovať autorské práva. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej krajiny, vyžiadať od držiteľa autorských práv osobitné povolenie, v ktorom sa výslovne povoľuje, že: a) Komisia môže používať dané informácie a údaje na účely tohto konania na ochranu obchodu a b) dané informácie a/alebo údaje sa môžu poskytnúť zainteresovaným stranám tohto prešetrovania, a to vo forme, ktorá im umožní uplatniť ich právo na obhajobu.

               5.   Všetky písomné podania vrátane informácií požadovaných v tomto nariadení, vyplnených dotazníkov a korešpondencie, ktoré zainteresované strany poskytujú ako dôverné, sa označia ako Limited (5). Strany, ktoré predkladajú informácie v priebehu tohto prešetrovania, sa vyzývajú, aby odôvodnili svoju žiadosť o dôverné zaobchádzanie.

               6.   Od strán, ktoré poskytujú informácie označené ako Limited, sa požaduje, aby v súlade s článkom 19 ods. 2 základného nariadenia predložili súhrn týchto informácií, ktorý nemá dôverný charakter a ktorý sa označí ako For inspection by interested parties. Tento súhrn by mal byť dostatočne podrobný, aby umožnil primerane pochopiť podstatu predložených dôverných informácií.

               7.   Ak strana, ktorá poskytuje dôverné informácie, nepreukáže dostatočný dôvod na žiadosť o dôverné zaobchádzanie alebo nepredloží súhrn týchto informácií, ktorý nemá dôverný charakter, v požadovanom formáte a kvalite, Komisia nemusí na takéto informácie prihliadať, pokiaľ jej nemožno pomocou vhodných zdrojov uspokojivo dokázať, že predmetné informácie sú správne.

               8.   Zainteresované strany sa vyzývajú, aby všetky podania a žiadosti vrátane naskenovaných splnomocnení a osvedčení predkladali e-mailom; výnimku tvoria rozsiahle odpovede, ktoré sa predkladajú osobne alebo sa zasielajú doporučene na nosičoch CD-R alebo DVD. Použitím e-mailu zainteresované strany vyjadrujú súhlas s pravidlami platnými pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovom sídle Generálneho riaditeľstva pre obchod: http://trade.ec.europa.eu/doclib/docs/2014/june/tradoc_152582.pdf. Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba prostredníctvom e-mailu, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom e-mailu, nájdu zainteresované strany v už spomínaných pokynoch o komunikácii so zainteresovanými stranami.
               Adresa Komisie na účely korešpondencie:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

                           E-mail: TRADE-R700@ec.europa.eu

            Článok 4
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 131, 15.5.2013, s. 1).

            (3)  Vykonávacie nariadenie Komisie (EÚ) 2017/1932 z 23. októbra 2017, ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 273, 24.10.2017, s. 4).

            (4)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

            (5)  Dokument označený ako Limited je dokument, ktorý sa považuje za dôverný v zmysle článku 19 nariadenia Európskeho parlamentu a Rady (EÚ) 2016/1036 (Ú. v. EÚ L 176, 30.6.2016, s. 21) a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).

            PRÍLOHA

                        Doplnkový kód TARIC

                        Názov spoločnosti

                        Súčasná colná sadzba (%)

                        B351

                        CHL Porcelain Industries Ltd

                        23,4

                        B353

                        Guangxi Province Beiliu City Laotian Ceramics Co., Ltd

                        22,9

                        B359

                        Beiliu Changlong Ceramics Co., Ltd.

                        17,9

                        B360

                        Beiliu Chengda Ceramic Co., Ltd.

                        17,9

                        B362

                        Beiliu Jiasheng Porcelain Co., Ltd.

                        17,9

                        B383

                        Chaozhou Chengxi Jijie Art & Craft Painted Porcelain Fty.

                        17,9

                        B437

                        Guangdong Jinqiangyi Ceramics Co., Ltd

                        17,9

                        B446

                        Chaozhou Lianjun Ceramics Co., Ltd.

                        17,9

                        B454

                        Chaozhou New Power Co., Ltd.

                        17,9

                        B484

                        Chaozhou Xinde Ceramics Craft Factory

                        17,9

                        B492

                        Chaozhou Yaran Ceramics Craft Making Co., Ltd.

                        17,9

                        B508

                        Dehua Kaiyuan Porcelain Industry Co., Ltd.

                        17,9

                        B511

                        Dongguan Kennex Ceramic Ltd

                        17,9

                        B514

                        Evershine Fine China Co., Ltd.

                        17,9

                        B517

                        Far East (Boluo) Ceramics Factory Co., Ltd

                        17,9

                        B519

                        Fengfeng Mining District Yuhang Ceramic Co. Ltd. („Yuhang“)

                        17,9

                        B543

                        Fujian Dehua Rongxin Ceramic Co., Ltd.

                        17,9

                        B548

                        Fujian Dehua Xingye Ceramic Co., Ltd.

                        17,9

                        B549

                        Fujian Dehua Yonghuang Ceramic Co., Ltd.

                        17,9

                        B554

                        Fujian Jackson Arts and Crafts Co., Ltd.

                        17,9

                        B556

                        Profit Cultural & Creative Group Corporation

                        17,9

                        B560

                        Fujian Quanzhou Shunmei Group Co., Ltd.

                        17,9

                        B579

                        Guangxi Beiliu Guixin Porcelain Co., Ltd.

                        17,9

                        B583

                        Guangxi Beiliu Rili Porcelain Co.,Ltd.

                        17,9

                        B592

                        Hebei Dersun Ceramic Co., Ltd.

                        17,9

                        B599

                        Hunan Fungdeli Ceramics Co., Ltd.

                        17,9

                        B602

                        Hunan Huawei China Industry Co., Ltd

                        17,9

                        B610

                        Hunan Wing Star Ceramic Co., Ltd.

                        17,9

                        B619

                        Joyye Arts & Crafts Co., Ltd.

                        17,9

                        B627

                        Liling GuanQian Ceramic Manufacture Co., Ltd.

                        17,9

                        B635

                        Liling Liuxingtan Ceramics Co., Ltd

                        17,9

                        B639

                        Liling Rongxiang Ceramic Co., Ltd.

                        17,9

                        B641

                        Liling Santang Ceramics Manufacturing Co., Ltd.

                        17,9

                        B645

                        Liling Top Collection Industrial Co., Ltd

                        17,9

                        B656

                        Meizhou Gaoyu Ceramics Co., Ltd.

                        17,9

                        B678

                        Ronghui Ceramic Co., Ltd Liling Hunan China

                        17,9

                        B682

                        Shandong Zhaoding Porcelain Co., Ltd.

                        17,9

                        B687

                        Shenzhen Donglin Industry Co., Ltd.

                        17,9

                        B692

                        Shenzhen Fuxingjiayun Ceramics Co., Ltd.

                        17,9

                        B693

                        Shenzhen Good-Always Imp. & Exp. Co. Ltd

                        17,9

                        B712

                        Tangshan Daxin Ceramics Co., Ltd.

                        17,9

                        B724

                        Tangshan Redrose Porcelain Products Co., Ltd.

                        17,9

                        B742

                        Xuchang Jianxing Porcelain Products Co., Ltd.

                        17,9

                        B751

                        Yuzhou Huixiang Ceramics Co., Ltd.

                        17,9

                        B752

                        Yuzhou Ruilong Ceramics Co., Ltd.

                        17,9

                        B756

                        Zibo Boshan Shantou Ceramic Factory

                        17,9

                        B759

                        Zibo Fuxin Porcelain Co., Ltd.

                        17,9

                        B762

                        Zibo Jinxin Light Industrial Products Co., Ltd

                        17,9

                        B956

                        Liling Taiyu Porcelain Industries Co., Ltd

                        17,9

                        B957

                        Liling Xinyi Ceramics Industry Ltd.

                        17,9


title: Vykonávacie nariadenie Komisie (EÚ) 2019/465 z 21. marca 2019 o minimálnej predajnej cene sušeného odstredeného mlieka pre tridsiatu štvrtú čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
                  22.3.2019

                  SK

                  Úradný vestník Európskej únie

                  L 80/25

         VYKONÁVACIE NARIADENIE KOMISIE (EÚ) 2019/465
         z 21. marca 2019
         o minimálnej predajnej cene sušeného odstredeného mlieka pre tridsiatu štvrtú čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
         keďže:

                     (1)

                     Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

                     (2)

                     Vzhľadom na ponuky prijaté na základe tridsiatej štvrtej čiastkovej výzvy na predkladanie ponúk by sa mala stanoviť minimálna predajná cena.

                     (3)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Pokiaľ ide o tridsiatu štvrtú čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 19. marca 2019, minimálna predajná cena sa stanovuje na 164,10 EUR/100 kg.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. marca 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2019/574 zo 4. apríla 2019, ktorým sa do registra chránených označení pôvodu a chránených zemepisných označení zapisuje názov „Paška sol“ (CHOP)

text:
                  11.4.2019

                  SK

                  Úradný vestník Európskej únie

                  L 100/5

         VYKONÁVACIE NARIADENIE KOMISIE (EÚ) 2019/574
         zo 4. apríla 2019,
         ktorým sa do registra chránených označení pôvodu a chránených zemepisných označení zapisuje názov „Paška sol“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Chorvátska o zápis názvu „Paška sol“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Paška sol“ by sa mal zapísať do registra,

               PRIJALA TOTO NARIADENIE:

            Článok 1
            Názov „Paška sol“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 2.6. Soľ, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. apríla 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 449, 13.12.2018, s. 17.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/575 zo 4. apríla 2019, ktorým sa podľa článku 99 nariadenia Európskeho parlamentu a Rady (EÚ) č. 1308/2013 udeľuje ochrana názvu „Cebreros“ (CHOP)

text:
                  11.4.2019

                  SK

                  Úradný vestník Európskej únie

                  L 100/6

         VYKONÁVACIE NARIADENIE KOMISIE (EÚ) 2019/575
         zo 4. apríla 2019,
         ktorým sa podľa článku 99 nariadenia Európskeho parlamentu a Rady (EÚ) č. 1308/2013 udeľuje ochrana názvu „Cebreros“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
         keďže:

                     (1)

                     Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Španielska o zápis názvu „Cebreros“ do registra a uverejnila ju v Úradnom vestníku Európskej únie (2).

                     (2)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (3)

                     V súlade s článkom 99 nariadenia (EÚ) č. 1308/2013 by mal byť názov „Cebreros“ chránený a zapísaný do registra uvedeného v článku 104 daného nariadenia.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Týmto sa udeľuje ochrana názvu „Cebreros“ (CHOP).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. apríla 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 438, 5.12.2018, s. 2.


title: Vykonávacie nariadenie Komisie (EÚ) 2019/716 z 30. apríla 2019, ktorým sa menia vykonávacie nariadenia (EÚ) č. 22/2013 a (EÚ) č. 540/2011, pokiaľ ide o podmienky schválenia účinnej látky cyflumetofén (Text s významom pre EHP)

text:
                  10.5.2019

                  SK

                  Úradný vestník Európskej únie

                  L 122/39

         VYKONÁVACIE NARIADENIE KOMISIE (EÚ) 2019/716
         z 30. apríla 2019,
         ktorým sa menia vykonávacie nariadenia (EÚ) č. 22/2013 a (EÚ) č. 540/2011, pokiaľ ide o podmienky schválenia účinnej látky cyflumetofén
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na druhú alternatívu jeho článku 21 ods. 3 a článku 78 ods. 2,
         keďže:

                     (1)

                     Vykonávacím nariadením Komisie (EÚ) č. 22/2013 (2) sa stanovuje schválenie účinnej látky cyflumetofén a výsledné zaradenie cyflumetofénu do prílohy k vykonávaciemu nariadeniu Komisie (EÚ) č. 540/2011 (3). Vo vykonávacom nariadení (EÚ) č. 22/2013 sa takisto stanovuje predloženie ďalších potvrdzujúcich informácií o mutagénnom potenciáli metabolitu B3 a o expozícii tomuto metabolitu prostredníctvom stravy, ako aj o riziku spojenom s cyflumetofénom pre vodné stavovce.

                     (2)

                     Žiadateľ predložil doplňujúce informácie s cieľom vylúčiť mutagénny potenciál metabolitu B3 a potvrdiť prijateľné riziko pre vodné stavovce.

                     (3)

                     Holandsko vyhodnotilo doplňujúce informácie, ktoré predložil žiadateľ. Ďalším členským štátom, Komisii a Európskemu úradu pre bezpečnosť potravín (ďalej len „úrad“) predložilo 6. októbra 2015 svoje hodnotenie vo forme dodatku k návrhu hodnotiacej správy.

                     (4)

                     V uvedenej záležitosti prebehli konzultácie s členskými štátmi, žiadateľom i úradom a účastníci boli požiadaní o predloženie pripomienok k hodnoteniu vypracovanému spravodajským členským štátom. Úrad zverejnil 25. februára 2016 technickú správu (4), v ktorej zhrnul výsledky konzultácií týkajúcich sa cyflumetofénu.

                     (5)

                     Komisia ďalej konzultovala s úradom v súvislosti s hodnotením metabolitu B3. Dňa 5. decembra 2016 úrad uverejnil svoje závery (5) hodnotenia doplňujúcich informácií.

                     (6)

                     Úrad dospel k záveru, že podľa doplňujúcich informácií, ktoré poskytol žiadateľ, je na základe životného cyklu potvrdené prijateľné riziko pre vodné stavovce. Písmeno c) v prílohe k vykonávaciemu nariadeniu (EÚ) č. 22/2013 by sa preto malo považovať za zohľadnené. Pokiaľ však ide o metabolit B3, genotoxický potenciál na základe doplňujúcich údajov predložených v súlade s písmenami a) a b) prílohy k vykonávaciemu nariadeniu (EÚ) č. 22/2013 nebolo možné vylúčiť.

                     (7)

                     Členské štáty a Komisia preskúmali návrh hodnotiacej správy, dodatok k nej a záver úradu v rámci Stáleho výboru pre rastliny, zvieratá, potraviny a krmivá a svoje preskúmanie finalizovali 22. marca 2019 vo forme revíznej správy Komisie o cyflumetoféne.

                     (8)

                     Žiadateľ mal možnosť predložiť pripomienky k aktualizovanej revíznej správe.

                     (9)

                     Komisia dospela k záveru, že poskytnuté doplňujúce informácie nie sú dostatočné na to, aby sa vylúčil genotoxický potenciál metabolitu B3 a že podmienky schválenia stanovené v prílohe k vykonávaciemu nariadeniu (EÚ) č. 540/2011 by sa mali obmedziť, aby sa zabezpečilo, že používanie prípravkov s obsahom cyflumetofénu bude prijateľné, najmä pokiaľ ide o expozíciu podzemných vôd metabolitu B3.

                     (10)

                     Preto je v súlade s článkom 21 ods. 3 nariadenia (ES) č. 1107/2009 v spojení s jeho článkom 6 potrebné a vhodné obmedziť schválenie cyflumetofénu.

                     (11)

                     Vykonávacie nariadenia (EÚ) č. 22/2013 a (EÚ) č. 540/2011 by sa preto mali zodpovedajúcim spôsobom zmeniť.

                     (12)

                     Členským štátom by sa mala poskytnúť lehota na zmenu alebo zrušenie autorizácií prípravkov na ochranu rastlín s obsahom cyflumetofénu, ktoré nie sú v súlade s obmedzenými podmienkami schválenia.

                     (13)

                     Pokiaľ ide o prípravky na ochranu rastlín s obsahom cyflumetofénu, v súvislosti s ktorými členské štáty povoľujú odklad v súlade s článkom 46 nariadenia (ES) č. 1107/2009, jeho trvanie nesmie byť dlhšie ako 12 mesiacov po nadobudnutí účinnosti tohto nariadenia.

                     (14)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Zmena vykonávacieho nariadenia (EÚ) č. 22/2013
            Príloha I k vykonávaciemu nariadeniu (EÚ) č. 22/2013 sa mení v súlade s prílohou I k tomuto nariadeniu.

            Článok 2
            Zmena vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Prechodné opatrenia
            Členské štáty v prípade potreby najneskôr 30. novembra 2019 zrušia alebo zmenia autorizácie prípravkov na ochranu rastlín s obsahom cyflumetofénu ako účinnej látky.

            Článok 4
            Doba odkladu
            Akákoľvek doba odkladu, ktorú poskytnú členské štáty v súlade s článkom 46 nariadenia (ES) č. 1107/2009, musí byť čo najkratšia a uplynúť najneskôr 30. mája 2020.

            Článok 5
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 22/2013 z 15. januára 2013, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka cyflumetofén a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 (Ú. v. EÚ L 11, 16.1.2013, s. 8).

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (4)  EFSA (Európsky úrad pre bezpečnosť potravín), 2016. Technical report on the outcome of the consultation with Member States, the applicant and EFSA on the pesticide risk assessment for cyflumetofen in light of confirmatory data (Technická správa o výsledkoch konzultácií s členskými štátmi, žiadateľom a úradom EFSA o vyhodnotení rizika pesticídov v súvislosti s cyflumetofénom na základe potvrdzujúcich údajov). Podporná publikácia EFSA 2016: EN-997. 25 s

            (5)  EFSA (Európsky úrad pre bezpečnosť potravín), 2016. Conclusion on the peer review of the pesticide risk assessment for the active substance cyﬂumetofen in light of conﬁrmatory data (Záver z partnerského preskúmania hodnotenia rizík pesticídov na základe potvrdzujúcich údajov predložených v súvislosti s účinnou látkou cyﬂumetofén). Vestník EFSA (EFSA Journal) (2016) 14(12):4635, 20 s doi:10.2903/j.efsa.2016.4635.

            PRÍLOHA I
            V prílohe I k vykonávaciemu nariadeniu (EÚ) č. 22/2013 sa stĺpec „Osobitné ustanovenia“ nahrádza takto:
            „Prípravky na ochranu rastlín s obsahom cyflumetofénu sú autorizované len na použitia, pri ktorých sa očakáva, že úroveň metabolitu B3 v podzemnej vode bude nižšia ako 0,1 μg/l.
            Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o cyflumetoféne, a najmä dodatky I a II k uvedenej správe, v zmysle znenia finalizovaného Stálym výborom pre potravinový reťazec a zdravie zvierat 20. novembra 2012.
            Pri tomto celkovom hodnotení musia členské štáty venovať osobitnú pozornosť:

                        —

                        ochrane operátorov a pracovníkov,

                        —

                        ochrane podzemných vôd, najmä v prípade metabolitu B3, ak sa látka aplikuje v oblastiach s citlivými pôdnymi a/alebo klimatickými podmienkami,

                        —

                        ochrane pitnej vody,

                        —

                        riziku pre vodné organizmy.

                  V podmienkach používania sa musia podľa potreby uviesť opatrenia na zmiernenie rizika.“

            PRÍLOHA II
            Stĺpec „Osobitné ustanovenia“ v riadku 31 týkajúcom sa cyflumetofénu v časti B prílohy k vykonávaciemu nariadeniu (EÚ) č. 540/2011 sa nahrádza takto:
            „Prípravky na ochranu rastlín s obsahom cyflumetofénu sú autorizované len na použitia, pri ktorých sa očakáva, že úroveň metabolitu B3 v podzemnej vode bude nižšia ako 0,1 μg/l.
            Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o cyflumetoféne, a najmä dodatky I a II k uvedenej správe, v zmysle znenia finalizovaného Stálym výborom pre potravinový reťazec a zdravie zvierat 20. novembra 2012.
            Pri tomto celkovom hodnotení musia členské štáty venovať osobitnú pozornosť:

                        —

                        ochrane operátorov a pracovníkov,

                        —

                        ochrane podzemnej vody, najmä v prípade metabolitu B3, ak sa látka aplikuje v oblastiach s citlivými pôdnymi a/alebo klimatickými podmienkami,

                        —

                        ochrane pitnej vody,

                        —

                        riziku pre vodné organizmy.

                  V podmienkach používania sa musia podľa potreby uviesť opatrenia na zmiernenie rizika.“